cy cy cy ceb fi cy nl en cy cy cy cy cy cy cy cy ast cy cy en cy cy cy fr es en en cy
Moelydd Yr Wyddfa, 23 Tachwedd 2013
Ymunodd un ar ddeg o ffyddloniaid ar fore hydrefol oer i grwydro Moelydd yr Wyddfa.( Alun Roberts, Sian Williams, Gwyn Chwilog, Dafydd Williams, Rhiannon Trefor, Dafydd Richard Jones, Iolo, Gareth Rynys, Gareth Penmachno, Paul Swift a minnau).
Dilyn y ffordd i Fwlch y Groes a Sian yn sôn am y tro diwethaf iddi fod yno pan yn cwblhau marathon Eryri. Cyflymder ein taith ni cryn dipyn yn arafach a llawer llai poenus.
Ymlaen wedyn i gopa uchaf y diwrnod, Moel Eilio gan fwynhau golygfeydd bendigedig o Mynydd Mawr, rhan o Grib Nantlle, Moel Hebog, Yr Wyddfa dan fantell ysgafn o eira, yna heibio i Lanberis i’r Elidir a’r Garn a‘r Carneddau yn y pellter. Synnu fod cymaint o gerddwyr ar y copa a pha mor oer oedd y gwynt.
Ymlaen dros Foel Gron a Foel Goch ac i lawr i Fwlch Maesgwm cyn esgyn i gopa Moel Gynghorion ac i lawr i Fwlch Cwm Brwynog. Rhyfeddu gweld cymaint yn dod lawr o’r Wyddfa ar feiciau, yn wir erioed wedi gweld cymaint.
Mwynhau sgwrs a phaned cyn troi am adref gan gadw’n uchel yng Nghwm Brwynog ac ymuno a llwybr Llanberis ochr isaf i’r caffi.
Diwrnod da, golygfeydd godidog a chwmni diddan.
Adroddiad gan George Jones
Lluniau gan Iolo Roberts ar Flickr
Gwybodaeth am Glwb Mynydda Cymru
Cynnwys rhaglen weithgareddau'r Clwb dros yr wythnosau i ddod. Croeso i bawb. Cwmni da bob tro
Manylion sut i gysylltu â swyddogion y Clwb
©Clwb Mynydda Cymru. Diweddarwyd gan y gwefeistr 22/1/18 9:51